CELEX: 62009TN0054
Language: sk
Date: 2009-02-11 00:00:00
Title: Vec T-54/09: Žaloba podaná 11. februára 2009 – XXXLutz Marken/ÚHVT – Natura Selection (Linea Natura Natur hat immer Stil)

18.4.2009   
            
            
               SK
            
            
               Úradný vestník Európskej únie
            
            
               C 90/30
            
         Žaloba podaná 11. februára 2009 – XXXLutz Marken/ÚHVT – Natura Selection (Linea Natura Natur hat immer Stil)
   (Vec T-54/09)
   2009/C 90/48
   Jazyk žaloby: nemčina
   
      Účastníci konania
   
   
      Žalobca: XXXLutz Marken GmbH (Wels, Rakúsko) (v zastúpení: H. Pannen, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Natura Selection SL (Barcelona, Španielsko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu ÚHVT z 28. novembra 2008 vo veci R 1787/2007-2,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: obrazová ochranná známka „LineaNatura Natur hat immer Stil“ pre tovary tried 8, 14, 16, 20, 21, 24, 25 a 27 (prihláška č. 4 626 693).
   
      Majiteľ ochrannej známky alebo označenia, ktoré je základom námietky: Natura Selection S. L.
   
      Ochranná známka alebo označenie, ktoré je základom námietky: obrazová ochranná známka „natura selection“ (ochranná známka Spoločenstva č. 2 016 384) pre tovary a služby tried 3, 14, 16, 20, 25, 35, 38, 39 a 42, ako aj ďalšie ochranné známky Spoločenstva a španielske ochranné známky, ktoré obsahujú slovo „natura“, pre tovary a služby tried 3, 14, 16, 20, 21, 24, 25, 27, 28, 35, 39 a 42.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže medzi kolidujúcimi ochrannými známkami nie je pravdepodobnosť zámeny.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).